section_heading: Uspon do trona
paragraph_text: Ivan Kasaj, skrenuo je pažnju na sebe kao dejazmač (zapovjednik vojske), i zakleti neprijatelj cara Tevodrosa II. Na političku pozornicu uspeo se kad je dao svoju logističku i političku potporu britanskim snagama koje su upućene u Etiopiju da svrgnu cara Tevodrosa 1868. Britanci su mu kao nagradu za njegovu potporu, dali velik broj modernog naoružanja nakon svog povlačenja, poslije pobjede u Bitci kod Amba Mariama (znane i kao Magdala). Dobijeno oružje mu je pomoglo da stekne potpunu vlast nad Pokrajinom Tigraj. Tako je postao jedan od tri najmoćnija vladara Etiopije, druga dvojica bili su; Vagšum Gobeze vladar Laste i budući car Tekle Georgis II., te kralj Menelik vladar Šoe budući car Menelik II. Sva trojica željela su postati carevi, a jednako tako tvrdili su da su direktni krvni slijednici Salomonske dinastije. Rivalstvo s Vagšumom Gobezeom za Ivana Kasaja bilo je osobito neugodno, jer je njegova sestra Dinkineš Merča, bila je udana za Vagšuma Gobezea.